ཨོ་པཱ་མཱ་ཡི་སྲིད་ཇུས་ལ་ཤེས་ཡོན་ཅུང་ཙམ་ཡོད་ཀྱང་ཆབ་སྲིད་ལས་ཀ་དངོས་ལ་ཞུགས་མེད་མཁན་དག་གིས་དགའ་བསུ་ཆེན་པོ་ཞིག་བྱེད་བཞིན་ཡོད།འོན་ཀྱང་མི་སེར་དཀྱུས་མ་དང་ཆབ་སྲིད་ཤེས་ཡོན་པ་རྩེ་གྲས་ཀྱིས་ཨོ་བཱ་མཱའི་སྲིད་ཇུས་ཀྱི་ཉེན་ཁ་མཐོང་ཡོད་རེད།གང་ཡིན་ཟེར་ན།མི་སེར་དཀྱུས་མ་ཚོའི་ལས་ཀའི་གོ་སྐབས་དང་ཡོང་འབབ་ཀྱི་སྟེང་ནས་ཨ་རིའི་དཀའ་ཁག་ཚོར་གྱིན་ཡོད་པ་དང་།ཤེས་ཡོན་པ་རྩེ་གྲས་ཀྱིས་ཨོ་པཱ་མཱས་རྒྱལ་སྤྱིའི་གླེང་ཕྱོགས་ལ་ཉན་ཆེ་བ་དང་རྒྱལ་ཁབ་གཞན་ལ་འགྲན་རྩོད་གོ་སྐབས་སྤྲད་བཞིན་ཡོད་པ་རང་ནུས་འཕྲི་བཅོག་གི་ཉེན་ཁ་ཞིག་ལ་ཤེས་ནས་ཡོད་པ་རེད།ཨོ་པཱ་མཱ་ཡིས་པར་དང་འཁྲབ་སྟོན་སྣ་ཚོགས་ལ་བསྟེན་ནས་སྐད་གྲགས་རྒྱུན་འཁྱོང་བྱེད་བཞིན་ཡོད་པ་དང་།ཆབ་སྲིད་ཚོར་བ་ཆེས་བརྟུམ་པའི་མཐོ་དམའ་གཉིས་མིན་གྱི་གྲལ་རིམ་དེ་ཡིས་པར་དང་འཁྲབ་སྟོན་ལ་ཡིད་ཆེས་ནས་ཨ་རིའི་ཉེན་ཁ་མཐོང་མེད་དུ་བྱེད་ཀྱིན་ཡོད་རེད།ཡང་ཡོ་རོབ་པའི་བསམ་བློ་ལ་ཞེན་པ་་ཅང་ཆེ་བའི་སློབ་ཆེན་དགེ་སློབ་དང་གསར་ལམ་ལས་བྱེད་པ་དག་གིས་ཨོ་པཱ་མཱའི་བྱེད་སྟངས་འདི་མི་མང་ལ་ཉེ་བར་བྱེད་པའི་སྤྱོད་པ་ཞིག་ལ་ངོས་བཟུང་ནས་དགའ་བསུ་བྱེད་པ་རེད།ཨོ་པཱ་མཱ་ཡིས་རིན་བདེའི་ཀུ་ཤུ་ཟ་སྐབས།ཨོ་པཱ་མཱ་ཡིས་རིན་བདེའི་ཟས་ཁང་ནང་ཟ་མ་ཟ་སྐབས།བར་མའི་གྲལ་རིམ་གྱིས་ལྟོས་དང་།ཨ་རིའི་སྙིང་སྟོབས་འདི་ན་ཡོད་ཟེར་ནས་སྐད་རྒྱབ་པ་རེད།ཡིན་ནའང་གསར་ལམ་གྱི་འ་འུར་དེ་ཡིས་འོག་ཏུ་སྐུང་བ་ནི་གྲལ་རིམ་མཐོ་དམའ་གཉིས་ཀྱི་བསམ་ཚུལ་རེད།།